Eduardo Camavinga

Eduardo Celmi Camavinga (s. 10. marraskuuta 2002 Miconge, Angola) on ranskalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan keskikenttäpelaaja. Hän kuuluu myös Ranskan maajoukkueeseen.

 Seurajoukkueura 
Camavinga liittyi Rennesin junioriakatemiaan 11-vuotiaana. Camavinga allekirjoitti ensimmäisen ammattilaissopimuksensa Rennesin kanssa 14. joulukuuta 2018 ollessaan 16-vuotias, jolloin hänestä tuli samalla seuran historian nuorin ammattilaissopimuksen tehnyt pelaaja.Premier contrat professionnel pour Eduardo Camavinga Stade Rennais FC. Viitattu 31.8.2021.  Ensimmäisen ottelunsa ammattilaistasolla hän pelasi 6. huhtikuuta 2019 Angersia vastaan."Angers SCO vs. Rennes - 6 April 2019" Soccerway.com. Viitattu 31.8.2021.  Hän oli tuolloin nuorin koskaan Rennesin edustusjoukkueessa debytoinnut pelaaja, oltuaan iältään 16 vuotta ja neljä kuukautta.Rennes Sensation Eduardo Camavinga Is a New Kind of 16-Year-Old Footballer Bleacherreport. Viitattu 31.8.2021. 

18. elokuuta 2019 Camavinga kirjautti yhden maaliin johtaneen syötön nimiinsä ottelussa Paris Saint-Germainia vastaan. Ottelu päättyi Rennesin 2–1-voittoon ja Camavinga palkittiin ottelun parhaana pelaajana.Eduardo Camavinga: Angola youngster reacts after helping Rennes stun PSG Goal. Viitattu 31.8.2021.  Ensimmäisen maalinsa joukkueessa hän teki 15. joulukuuta 2019 ottelussa Lyonia vastaan.Ligue 1 : Eduardo Camavinga (Rennes), bourreau de Lyon L'Équipe. Viitattu 31.8.2021.  Hän pelasi Rennesin ykkösjoukkueessa kaikkiaan 71 Ligue 1:n ottelua ja teki kaksi maalia. Mestarien liigassa ja Eurooppa-liigassa hän pelasi neljä ottelua.

31. elokuuta 2021 Camavinga siirtyi kuusivuotisella sopimuksella espanjalaisseura Real Madridiin.Comunicado Oficial: Camavinga Real Madrid CF. Viitattu 31.8.2021.  Hänestä maksettiin 31 miljoonan euron siirtokorvaus, jonka lisäksi se voi nousta yhteensä 9 miljoonalla eurolla erilaisten menestysehtojen täyttyessä.Camavinga, nuevo jugador del Real Madrid Marca. Viitattu 31.8.2021.  Hän pelasi kaudella 2021–2022 kaikkiaan 26 Primera Divisiónin ottelua, joista kolmessatoista hän oli avauskokoonpanossa, ja teki kaksi maalia Realin voittaessa mestaruuden. Mestarien liigassa hän pelasi kymmenessä ottelussa, mutta oli vain kerran avauksessa. Voittoisassa loppuottelussa Liverpoolia vastaan hän pelasi neljä minuuttia. Hän voitti Supercopa de Españan 2021 ja UEFA Super Cupin 2022.

 Maajoukkueura 
Camavinga pelasi kolme ottelua alle 21-vuotiaiden EM-kilpailuissa 2021. Hän teki ensiesiintymisensä Ranskan A-maajoukkueessa Kansojen liigan ottelussa Kroatiaa vastaan syyskuussa 2020. Ensimmäisen maaottelumaalinsa hän teki 7. lokakuuta 2020 ystävyysottelussa Ukrainaa vastaan, jolloin hänestä tuli nuorin Ranskan maajoukkueessa maalin tehnyt pelaaja sitten Maurice Gastigerin vuonna 1914.Eduardo Camavinga plus jeune buteur des Bleus depuis 1914 L'Équipe. Viitattu 31.8.2021.  Hän pelasi MM-kilpailuissa 2022 kaksi ottelua Ranskan hopeajoukkueessa: kokonaan alkulohkopelin Tunisiaa vastaan ja loppuottelussa Argentiinaa vastaan viimeiset 49 minuuttia. EM-kilpailuissa 2024 hän pelasi avauskokoonpanossa puolivälieräottelussa Portugalia vastaan ja tuli vaihdosta kentälle kolmessa muussa ottelussa.

Camavinga on pelannut joulukuun 1. päivään 2025 mennessä 28 A-maaottelua ja tehnyt niissä kaksi maalia, joista toisen lokakuussa 2024 Kansojen liigan ottelussa Israelia vastaan.

 Lähteet 

 Aiheesta muualla 

 Eduardo Camavingan tilastot Soccerway-sivustolla

Luokka:Ranskalaiset jalkapalloilijat
Luokka:Vuonna 2002 syntyneet
Luokka:Elävät henkilöt